শহিদ জওয়ান ঝন্টু শেখের স্ত্রীকে চাকরি দেওয়ার ঘোষণা মুখ্যমন্ত্রীর

ওয়েবডেস্ক: কাশ্মীরে (Kashmir) নিহত সেনা জওয়ান ঝন্টু শেখের (Jhantu Sheikh) স্ত্রীকে চাকরি দেওয়ার ঘোষণা মুখ্যমন্ত্রীর। শনিবার চাকরিহারা শিক্ষাকর্মীদের সঙ্গে বৈঠক (Meeting) করেন মুখ্যসচিব মনোজ পন্থ (Manoj Pant)। সেসময় মুখ্যসচিবের ফোনে এই বার্তা দেন মুখ্যমন্ত্রী। বৃহস্পতিবার কাশ্মীরের উধমপুরে জঙ্গিদের সঙ্গে গুলির লড়াইয়ে শহিদ হন ঝন্টু শেখ।

পহেলগাঁওয়ে তিন নিহতের পরিবারকে ১০ লক্ষ টাকা করে দেওয়া হবে। নিহতের মধ্যে যাঁদের বাবা, মা জীবিত রয়েছেন, তাঁদের ক্ষেত্রে আর্থিক সাহায্য ২ ভাগে ভাগ করে দেওয়া হবে বলে জানান মুখ্যমন্ত্রী। মমতা বন্দ্যোপাধ্যায় জানান, ‘এক্ষেত্রে বাবা-মা এবং স্ত্রীকে ৫ লক্ষ টাকা করে দেওয়া হবে।’

অন্যদিকে, বিতান অধিকারীর বাবা-মায়ের চিকিৎসার জন্য স্থানীয় কাউন্সিলারকে স্বাস্থ্যসাথী কার্ড করে দেওয়ার নির্দেশ দেন মুখ্যমন্ত্রী মমতা বন্দ্যোপাধ্যায়। পাশাপাশি বিতানের বাবার জন্য ১০ হাজার টাকা পেনশনের ব্যবস্থাও করে দেওয়ার কথা জানিয়েছেন মুখ্যমন্ত্রী মমতা বন্দ্যোপাধ্যায়।